Z A P I S N I K
s 8. sjednice Vijeća Mjesnog odbora Šestinski dol - Vrhovec, 27. siječnja 2022. 
u prostorijama Mjesne samouprave Šestinski dol - Vrhovec, Ilica 181
s početkom u 18:30 sati 


NAZOČNI ČLANOVI VIJEĆA: Dario Horvatić, Dario Ptičar, Josip Burek, Božena Horvat-Alajbegović, Tena Zenko Milović
[bookmark: _GoBack]
NENAZOČNI ČLANOVI VIJEĆA: Ivona Molan, Svjetlana Veseli, Tvrtko Horvatić

Zapisnik vodi: Tena Zenko Milović
Predsjedava Dario Horvatić, predsjednik Vijeća.
Konstatira da je nazočno  5 od ukupno 9 članova što zadovoljava da se odluke mogu pravovaljano donositi.
Bez rasprave, jednoglasno,Vijeće prihvaća tekst Zapisnika 7. sjednice Vijeća, održane 13.prosinca 2021.
Jednoglasno usvojen slijedeći:	
	               		              	
D N E V N I   R E D:

1. Asfaltiranje i čišćenje kanalica dijela ulice Pećine kod k.br. 1 i 3
2. Postavljanje prometnog ogledala u ulici Šestinski dol 133A (za regulaciju prometa iz ulice Pećine, na mjestu prethodno uklonjenog ogledala iz 2009. godine)
3. Postavljanje uspornika kod dječjeg vrtića Mala kuća s adresom Vrhovec 81
4. Proširenje ulice Šestinski dol od k.br. 24 do 40
5. Dom zdravlja Zagreb Zapad – korisnik prostora, produljenje korištenja
6. Žurni dovršetak ograde na dječjem igralištu na Prevoju
7. Aktualna komunalna problematika
8. Pitanja, prijedlozi i obavijesti
-Rješenje Gradskog ureda – postavljanje prometnog ogledala na križanju Domobranske ulice – odvojak prema k.br. 21/1 i 21/2


Ad. 1. Asfaltiranje i čišćenje kanalica dijela ulice Pećine kod k.br. 1 i 3

Članovi vijeća primili su pisani materijal uz poziv
Rasprava: 
Božena Horvat – Alajbegović predlaže da se financiranje ove aktivnosti provede iz redovnih sredstva održavanja nerazvrstanih cesta

Vijeće jednoglasno donosi 

ZAKLJUČAK 
o asfaltiranju i čišćenju kanalica dijela ulice Pećine kod k.br. 1 i 3


1.	Vijeće Mjesnog odbora Šestinski dol - Vrhovec raspravljalo je o prijedlogu za asfaltiranje i čišćenje kanalica dijela ulice Pećine kod k.br. 1 i 3.

2.	Vijeće predlaže da se sanacija asfalta i čišćenje kanalica dijela ulice Pećine kod k.br. 1. i 3. financira iz sredstava redovnog održavanja nerazvrstanih cesta.

3.	Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.
Ad. 2.   Postavljanje prometnog ogledala u ulici Šestinski dol 133A (za regulaciju prometa iz      
             	ulice Pećine, na mjestu prethodno uklonjenog ogledala iz 2009. godine)  

Članovi vijeća primili su pisani materijal uz poziv
Vijeće jednoglasno donosi sljedeći:

ZAKLJUČAK
    o	postavljanju prometnog ogledala u ulici Šestinski dol 133A (za regulaciju prometa iz ulice Pećine, na mjestu prethodno uklonjenog ogledala iz 2009. godine)

1.	Vijeće Mjesnog odbora Šestinski dol - Vrhovec traži postavljanje ogledala u ulici Šestinski dol 133A za regulaciju prometa iz ulice Pećine, na mjestu prethodno uklonjenog ogledala iz 2009. godine

2.	Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.



Ad. 3.   Postavljanje uspornika kod dječjeg vrtića Mala kuća s adresom Vrhovec 81 

 Predsjednik usmeno informira o predmetu rasprave i odlučivanja.

Predsjednik informira članove vijeća da su u kod i u blizini spomenute lokacije na Vrhovcu pojedini građani zamolili postavljanje uspornika radi sigurnosti, prije svega djece koje se nalaze u prometu.

Vijeće jednoglasno donosi sljedeći:

ZAKLJUČAK 
o  prijedlogu za postavljanje uzdignutih ploha kod dječjeg vrtića Mala kuća, Vrhovec 81

1.	Vijeće Mjesnog odbora Šestinski dol - Vrhovec je raspravljalo o prijedlogu pojedinih građana za postavljanje betonskog uspornika kod dječjeg vrtića Mala kuća s adresom Vrhovec 81.

2.	Vijeće je prihvatilo prijedlog o postavljanju uzdignutih ploha kod DV Mala kuća, Vrhovec 81.

3.	Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.

Ad. 4.   Proširenje ulice Šestinski dol od k.br. 24 do 40  

Članovi vijeća primili su pisani materijal uz poziv.
Vijeće jednoglasno donosi sljedeći:

ZAKLJUČAK
o proširenju ulice Šestinski dol od k.br. 24 do 40

1.	Vijeće Mjesnog odbora Šestinski dol - Vrhovec  raspravljalo je o prijedlogu za proširenje ulice Šestinski dol od k.br. 24 do 40 na način da se na tom dijelu ulice postojeća škarpa pomakne cca 3 m lijevo u šumu a da se na desnoj strani prometnice uredi pješački nogostup uz kuće.

2.	Vijeće predlaže očevid na navedenoj lokaciji o mogućoj realizaciji prijedloga ili osmišljavanje načina smirivanja prometa  radi povećanja sigurnosti pješaka i automobila.
3.	Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.



Ad. 5. Dom zdravlja Zagreb Zapad – korisnik prostora, produljenje korištenja 

Članovi vijeća primili su pisani materijal uz poziv
Vijeće jednoglasno donosi sljedeći:

Z A K LJ U Č A K
           1.  DOMU ZDRAVLJA ZAGREB - ZAPAD ,odobrava se  povremeno korištenje prostora u objektu koji koristi Mjesni odbor „Sveti Duh“, Sveti Duh 26,  u terminu, srijeda (1. u mjesecu) od 9.00 do 10:00 sati.
2.  Prostor  iz točke 1. ovog zaključka , koristiti će, Dom Zdravlja Zagreb Zapad, bez naknade
3.  Dom Zdravlja Zagreb Zapad  se obvezuje postupati s pažnjom dobrog gospodara u korištenju  prostora.           
 4.  O povremenom korištenju prostora iz točke 1. ovog zaključka, Služba za mjesnu samoupravu izdati će odobrenje o korištenju, a u skladu sa ovim zaključkom

Ad. 6. Žurno saniranje ograde kod igrališta na Prevoju

Članovi vijeća primili su pisani materijal uz poziv

U raspravi u kojoj su sudjelovali svi članovi Vijeća spomenuo se komentar Božene Horvat-Alajbegović sa 3.sjednice Vijeća Mjesnog odbora Šestinski dol - Vrhovec održane 27.kolovoza 2021. u kojem spominje potrebu dovršenja ograde na spomenutom igralištu.

Vijeće jednoglasno donosi sljedeći:

ZAKLJUČAK
o žurnom saniranju ograde kod igrališta 

1. Vijeće Mjesnog odbora Šestinski dol - Vrhovec traži od nadležnih tijela žurni dovršetak ograde kod dječjeg igrališta na Prevoju radi zaštite života djece.

2. Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.


Ad.7. Aktualna komunalna problematika  

Predsjednik usmeno informira o predmetu rasprave i odlučivanja.
Predsjednik informira Vijeće da su na istočnoj strani ulice Nad lipom postavljeni dodatni zaštitni stupići radi povećanja sigurnosti kretanja roditelja i djece na putu do Osnovne škole Nad lipom. Također predsjednik informira o potrebi vraćanja dva prometna stupića na križanju ulica Nad lipom i Podolje koji su uklonjeni sa svojih pozicija, čime su se okoristili nesavjesni vozači kako bi na samom križanju zaustavili ili parkirali svoje vozilo te tako ugrožavali normalan tok prometa tim ulicama (posebno je takva situacija nepogodna za vozila hitne pomoći koja se kreću prema Vinogradskoj bolnici).

Vijeće jednoglasno donosi 

ZAKLJUČAK
o vraćanju uklonjenih stupića na križanju ulica Nad lipom i Podolje

	
1.	Vijeće Mjesnog odbora Šestinski dol - Vrhovec  traži vraćanje uklonjenih stupića na križanju ulica Nad lipom i Podolje koji su srušeni kao posljedica nesavjesnih vozača a nužno su potrebni jer tuda prometuju vozila Hitne pomoći.

  2.	Ovaj Zaključak dostavlja se Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.
	

[bookmark: _heading=h.1fob9te]Ad.8.  Pitanja, prijedlozi i obavijesti

Predsjednik obavještava Vijeće o Rješenju Gradskog ureda vezanog uz postavljanje prometnog ogledala na križanju Domobranske ulice – odvojak prema k.br. 21/1 i 21/2

Božena Horvat – Alajbegović iznosi potrebu zamjene neadekvatne nadstrešnice na autobusnoj stanici na Šestinskom dolu kod ulice Prevoj. Također iznosi potrebu postavljanja nadstrešnica na autobusnim stanicama na Šestinskom dolu u smjeru kretanja sjever – jug te traži dokumente iz kojih su vidljivi propisani tehnički uvjeti za postavljanje tipizirane autobusne nadstrešnice.

Predsjednik obavještava prisutne članove Vijeća da je potpisan ugovor s budućim domarom koji će se brinuti za održavanje prostorija Mjesne samouprave Šestinski dol – Vrhovec.


Predsjednik zatvara sjednicu.
Sjednica završila u 19:10 sati.					
Zapisnik vodila: Tena Zenko Milović
															     
KLASA:   024-08/22-03/230
URBROJ: 251-13-11-3/001-22-2
Zagreb,     27. siječnja 2022.



Predsjednik
Vijeća Mjesnog odbora
Šestinski dol - Vrhovec
						
										Dario Horvatić


